PROIECT

GUVERNUL REPUBLICII MOLDOVA
HOTARIRE nr. ___

din  _______________ 2010 

cu privire la aprobarea  Programului de pregătire a sportivilor din Republica Moldova pentru participarea la ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra (Marea Britanie)

În temeiul Legii nr. 330-XXIV din 25 martie 1999 „Cu privire la cultura fizică şi sport” (Monitorul oficial al Republici Moldova, 1999, nr. 83-86, art. 399) cu completările şi modificările ulterioare  şi a Hotărârii Guvernului nr. 1552 din 04.12.2002 „Pentru aprobarea normelor privind reglementarea unor probleme financiare în activitatea sportivă” (Monitorul Oficial, 2002, nr. 174-176, art. 1750) cu completările şi modificările ulterioare şi în scopul pregătiri sportivilor de performanţă, care vor participa la ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra (Marea Britanie). 

Guvernul HOTĂRĂŞTE:. 

1. Se aprobă

 Programul de pregătire a sportivilor din Republica Moldova pentru participarea la ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra (Marea Britanie), conform  anexei nr.1;

Lista sportivilor-candidaţi olimpici, conform anexei nr.2; 

Proiectul planului de finanţare a Programului de pregătire către jocurile olimpice din anul 2012, conform anexei nr.3. 

2. Se instituie Comitetul organizatoric pentru pregătirea şi participarea lotului naţional olimpic la ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra (Marea Britanie)., şi se aprobă conform anexei nr.4 componenţa nominală.

3. Ministerul Tineretului şi Sportului, Comitetul Naţional Olimpic, Comitetul organizatoric alte ministere şi instituţii interesate, vor crea condiţii necesare pentru  buna organizare şi pregătire a candidaţilor olimpici şi realizarea Calendarului anual al acţiunilor sportive naţionale şi internaţionale.

4. Se  recomandă:

- autorităţilor publice locale, consiliilor municipale /raionale, în termen de 30 de zile, să elaboreze şi să aprobe, în modul stabilit, programe regionale de pregătire a sportivilor către ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra (Marea Britanie).

- federaţiilor, cluburilor, asociaţiilor sportive să elaboreze şi realizeze  activităţi organizatorice şi practice privind implementarea Programului de pregătire a sportivilor din Republica Moldova pentru participarea la ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra (Marea Britanie).

5. Ministerul Tineretului şi Sportului:

- în comun cu Comitetul Naţional Olimpic, va opera modificările necesare în lista sportivilor candidaţi pentru participarea la ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra (Marea Britanie), pornind de la rezultatele evoluării sportivilor pe parcursul ciclului olimpic 2008-2012.

6. Comitetului organizatoric pentru pregătirea şi participarea  lotului naţional olimpic:

- va informa semestrial Guvernul  (până la 1 iunie şi 15 decembrie) despre implementarea Programului menţionat.

PRIM-MINISTRU                                                           Vladimir FILAT

Contrasemnează

Viceprim-ministru                                                              Ion NEGREI

Ministrul finanţelor                                                            Veaceslav NEGRUŢA 

Ministrul tineretului şi sportului                                         Ion CEBANU

